Ο **Μπέντζαμιν Έντουαρντ Στίλερ** (*Benjamin Edward Meara "Ben" Stiller*, 30 Νοεμβρίου 1965) είναι Αμερικανός ηθοποιός, κωμικός, σκηνοθέτης, παραγωγός και σεναριογράφος. Είναι ο γιος των επίσης κωμικών και ηθοποιών Τζέρι Στίλερ και Αν Μιάρα.

Αφού ξεκίνησε την υποκριτική του καριέρα με ένα θεατρικό έργο, ο Στίλερ έγραψε αρκετά «μοκιμαντέρ» και του έγινε πρόταση να αποκτήσει δύο δικά του σόου, και τα δύο με τίτλο *The Ben Stiller Show*. Ξεκίνησε να παίζει σε ταινίες και έκανε το σκηνοθετικό του ντεμπούτο με το *Reality Bites*. Από την αρχή της καριέρας του μέχρι σήμερα έχει γράψει, πρωταγωνιστήσει, σκηνοθετήσει και/ή ήταν παραγωγός σε πάνω από 50 ταινίες συμπεριλαμβανομένου τις: *Heavyweights*, *Κάτι τρέχει με τη Μαίρη (There's Something About Mary)*, *Ο γαμπρός της συμφοράς (Meet the Parents)*, *Ο Άρχοντας της Πασαρέλας (Zoolander)*, *Παίζεις μπάλα ή τα παίζεις (Dodgeball)*, *Τροπική καταιγίδα (Tropic Thunder)*, *Δεν σκέφτομαι άρα υπάρχω (Greenberg)* και *Μια νύχτα στο Μουσείο (Night at the Museum)*. Επιπλέον, έχει κάνει πολλαπλές εμφανίσεις κάμεο σε μουσικά βίντεο κλιπ, τηλεοπτικά σόου και ταινίες.

Ο Στίλερ είναι μέλος της ομάδας κωμικών ηθοποιών γνωστή ως *Frat Pack*. Οι ταινίες του έχουν αποφέρει συνολικά πάνω από 2,1 δισεκατομμύρια στην εγχώρια αγορά (ΗΠΑ και Καναδάς), με μέσο όρο 73 εκατομμύρια δολάρια ανά ταινία.. Κατά τη διάρκεια της καριέρας του, έχει λάβει αρκετά βραβεία και τιμητικές διακρίσεις συμπεριλαμβανομένου ένα βραβείο Έμμυ, αρκετά βραβεία MTV Movie και ένα βραβείο Teen Choice.

Πρώτα χρόνια
------------

Ο Στίλερ γεννήθηκε στη Νέα Υόρκη. Ο πατέρας του, Τζέρι Στίλερ, είναι Εβραίος. Η μητέρα του, Αν Μιάρα, ήταν Καθολική με ιρλανδική καταγωγή, η οποία έγινε μέλος του Μεταρρυθμισμένου Ιουδαϊσμού μετά το γάμο με τον πατέρα του. Η οικογένεια γιόρταζε και το Χάνουκα και τα Χριστούγεννα, ενώ ο Στίλερ είχε τη δική του ιουδαϊκή τελετή ενηλικίωσης Μπαρ Μιτσβά. Έχει δηλώσει ότι είναι «μισός Εβραίος και μισός Καθολικός». Οι γονείς του Στίλερ συχνά τον έπαιρναν μαζί τους στα πλατό των εμφανίσεών τους, συμπεριλαμβανομένου το *The Mike Douglas Show* όταν αυτός ήταν έξι χρονών. Σε μία του συνέντευξη δήλωσε ότι θεωρεί τα παιδικά του χρόνια ασυνήθιστα: «Κατά κάποιο τρόπο, ήταν μια ανατροφή ενός παιδιού μέσα στη σόου μπίζνες—πολλά ταξίδια, πολλά ξενύχτια-όχι αυτό που θα έλεγες παραδοσιακό» Η αδερφή του, η ηθοποιός Έιμι Στίλερ, έχει κάνει εμφανίσεις σε πολλές παραγωγές του, συμπεριλαμβανομένου τις: *Reality Bites*, *Παίζεις Μπάλα ή τα Παίζεις (DodgeBall)* και *Ο Άρχοντας της Πασαρέλας (Zoolander)*.

Ο Στίλερ παρουσίασε από νωρίς ενδιαφέρον για τις ταινίες και γύριζε ταινίες σε μορφή Super 8 με την αδερφή του και τους φίλους τους. Σε ηλικία 10 ετών, έκανε το υποκριτικό του ντεμπούτο στην τηλεοπτική σειρά της μητέρας του, *Kate McShane*. Στα τέλη της δεκαετίας του 1970, συμμετείχε σε παράσταση του θεάτρου της Νέας Υόρκης First All Children's, όπου έπαιζε αρκετούς ρόλους, συμπεριλαμβανομένου τον πρωταγωνιστικό ρόλο στο έργο *Clever Jack and the Magic Beanstalk.* Ο Στίλερ εμπνεύστηκε από το τηλεοπτικό σόου *Second City Television* ενώ ήταν στο Λύκειο και αποφάσισε ότι θέλει να ασχοληθεί με τη σκετς κωμωδία.

Ο Στίλερ φοίτησε στο Καθολικό Σχολείο της Νέας Υόρκης και αποφοίτησε από τη Σχολή Καλούν της Νέας Υόρκης το 1983. Ακόμη, φοίτησε στο Πανεπιστήμιο της Καλιφόρνια στο Λος Άντζελες στον τομέα του κινηματογράφου. Μετά από εννέα μήνες, ο Στίλερ εγκατέλειψε τη σχολή και μετακόμησε πίσω στη Νέα Υόρκη. Εκεί παρακολούθησε μαθήματα υποκριτικής, πήγαινε σε οντισιόν και προσπαθούσε να βρει ατζέντη.

Καριέρα
-------

### Πρώτα βήματα

Ο Στίλερ κέρδισε ένα ρόλο στο έργο του Μπρόντγουεϊ *The House of Blue Leaves* του Τζον Γκουέαρ, μαζί με τον Τζον Μαχόνεϊ. Η παράγωγη κέρδισε στη συνέχεια τέσσερα Βραβεία Τόνυ. Κατά τη διάρκεια του, ο Στίλερ παρήγαγε ένα σατιρικό μοκιμαντέρ με πρωταγωνιστή τον Μαχόνεϊ. Το έργο του ως κωμικός αναγνωρίστηκε θετικά από το καστ και τους τεχνικούς του θεατρικού έργου. Στη συνέχεια έκανε ένα δεκάλεπτο βίντεο με ονομασία *The Hustler of Money*, μια παρωδία της ταινίας *The Color of Money* του Μάρτιν Σκορσέζε. Στην ταινία ο Στίλερ μιμούνταν τον χαρακτήρα Τομ Κρουζ και ο Μαχόνεϊ αυτόν του Πωλ Νιούμαν. Το βίντεο κέρδισε την προσοχή του *Saturday Night Live*, το οποίο το πρόβαλλε το 1987 και δύο χρόνια αργότερα πρότεινε στον Στίλερ μια θέση ως σεναριογράφος. Εντωμεταξύ, ο Στίλερ είχε έναν μικρό ρόλο στην ταινία *Η Αυτοκρατορία του Ήλιου (Empire of the Sun)* του Στίβεν Σπίλμπεργκ.

Το 1989, ο Στίλερ έγραψε και εμφανίστηκε σε έναν κύκλο του *Saturday Night Live*. Παρ' όλα αυτά, επειδή το σόου δεν ήθελε να κάνει άλλες ταινίες μικρής διάρκειας, αποχώρισε μετά από τέσσερα επεισόδια. Στη συνέχεια έκανε μια ταινία σύντομης διάρκειας με τίτλο *Elvis Stories*. Στην ταινία πρωταγωνιστούσαν οι Τζον Κούσακ, Τζέρεμυ Πάιβεν, Μάικ Μάιερς, Άντυ Ντικ και Τζεφ Καν. Η ταινία θεωρήθηκε επιτυχημένη και οδήγησε στην ανάπτυξη μιας ακόμη ταινίας με τίτλο *Back to Brooklyn* για το κανάλι MTV.

### *The Ben Stiller Show*

Το MTV εντυπωσιάστηκε τόσο πολύ από το *Back to Brooklyn* ώστε πρότεινε στον Στίλερ ένα σόου με 13 επεισόδια στην πειραματική μορφή "vid-com". Με τίτλο *The Ben Stiller Show*, η σειρά αποτέλεσε μείξη κωμικών σκετς με μουσικά βίντεο και διακωμωδούσε διάφορα τηλεοπτικά σόου, μουσικούς σταρ και ταινίες. Στη σειρά πρωταγωνιστούσε ο Στίλερ μαζί με τους σεναριογράφους Τζεφ Καν και Χάρυ Ορέιλυ με σποραδικές εμφανίσεις των γονιών του, Τζέρυ Στίλερ και Ανν Μιάρα και της αδερφής του, Έιμι Στίλερ.

Αν και το σόου ακυρώθηκε μετά τον πρώτο του κύκλο, οδήγησε στη δημιουργία ενός ακόμη σόου με τίτλο *The Ben Stiller Show*, στο κανάλι FOX το 1992. To *The Ben Stiller Show* πρόβαλλε 12 επεισόδια στο FOX, ενώ ένα 13ο επεισόδιο που δεν είχε βγει στον αέρα αρχικά, προβλήθηκε από το κανάλι Comedy Central σε μια αργότερη αναβίωση. Μεταξύ των κυρίων σεναριγράφων του *The Ben Stiller Show* ήταν ο Στίλερ και ο Τζουντ Άπατοου. Το καστ του σόου περιλάμβανε τους Στίλερ, Τζανίν Γκαρόφαλο, Άντυ Ντικ και Μπομπ Όντενκερκ. Και η Ντενίζ Ρίτσαρντς και η Τζιν Τρίπλχορν εμφανίστηκαν σε διάφορα επεισόδια. Κατά τη διάρκεια του, το *The Ben Stiller Show* συχνά κατατάσονταν στην τελευταία θέση στην τηλεθέαση, αν και λάμβανε διθυραμβικές κριτικές και τελικά κερδισε το Βραβείο Έμμυ Σεναρίου μετά το τέλος του.

Ο Μπεν Στίλερ το 2006
### Σκηνοθετικό ντεμπούτο

Μετά από μερικούς ρόλους σε ταινίες στις αρχές του 1990, όπως στις *Stella*, *Highway to Hell* και μια εμφάνιση κάμεο στη *The Nutt House*, ο Στίλερ αφιέρωσε το χρόνο του στην ταινία *Reality Bites* όπου ήταν σεναριογράφος, σκηνοθέτης, πρωταγωνιστής και βοήθησε στην εύρεση των ηθοποιών και των χρημάτων, ώστε να πραγματοποιηθούν τα γυρίσματα.
Παραγωγός της ταινίας ήταν ο Ντάνυ ΝτεΒίτο (ο οποίος αργότερα σκηνοθέτησε την ταινία *Συγκάτοικοι με το Ζόρυ (Duplex)* του 2003 και παρήγαγε την ταινία *Όταν γνώρισα την Πόλυ (Along Came Polly)* του 2004. Η ταινία *Reality Bites* έκανε ντεμπούτο στην πρώτη θέση στα έσοδα στο πρώτο σαββατοκύριακο μετά την πρεμιέρα του και έλαβε μεικτές κριτικές.

Ο Στίλερ έπαιξε μαζί με τους γονείς του στην οικογενειακή ταινία *Heavyweights* (1995), στην οποία υποδύονταν δύο ρόλους και στη συνέχεια είχε έναν μικρό ρόλο στην ταινία *Ο Εξωφρενικός Κύριος Γκίλμορ (Happy Gilmore)* του Άνταμ Σάντλερ το 1996. Στη συνέχεια, είχε πρωταγωνιστικό ρόλο στην ταινία *If Lucy Fell* και στην ταινία *Φλερτάροντας τις Συμφορές (Flirting with Disaster)*, πριν να αναλάβει πάλι καθήκοντα σκηνοθέτη στην ταινία *Ο Κολλιτσίδας (The Cable Guy)*, στην οποία πρωταγωνιστούσε ο Τζιμ Κάρεϊ. Η ταινία έλαβε μεικτές κριτικές, αλλά έκανε εντύπωση το γεγονός ότι ο Κάρεϊ πληρώθηκε με 20 εκατομμύρια δολάρια, ο μεγαλύτερος μισθός που είχε δοθεί ποτέ σε ηθοποιό μέχρι εκείνη τη στιγμή. Η ταινία επίσης ένωσε για πρώτη φορά τον Στίλερ με τα μελλοντικά μέλη της ομάδας ηθοποιών Frat Pack, Τζακ Μπλακ και Όουεν Γουίλσον.

Επίσης το 1996, το κανάλι MTV προσκάλεσε τον Στίλερ να παρουσιάσει τα Βραβεία Μόδας VH1. Μαζί με τον σεναριογράφο του *Saturday Night Live* Ντρέικ Σάθερ, ο Στίλερ ανέπτυξε μια σύντομη ταινία για τα βραβεία σχετικά με έναν άντρα μοντέλο γνωστός ως Ντέρεκ Ζούλαντερ. Έλαβε τόσο καλές κριτικές ώστε ο Στίλερ ανέπτυξε άλλη μια σύντομη ταινία σχετική με τον χαρακτήρα για τα Βραβεία Μόδας VH1 του 1997, ενώ τελικά έκανε το σκετς ταινία.

### Κωμική καριέρα

Το 1998, ο Στίλερ άφησε στην άκρη τις φιλοδοξίες του ως σκηνοθέτης για να πρωταγωνιστήσει στην ταινία *Κάτι Τρέχει με τη Μαίρη (There's Something About Mary)*, μαζί με την Κάμερον Ντίαζ, η οποία βοήθησε την καριέρα του ως ηθοποιός. Αυτόν το χρόνο, πρωταγωνίστησε επίσης σε αρκετά δράματα, συμπεριλαμβανομένου τις: *Το Κουτί της Πανδώρας (Zero Effect)*, *Γειτονες και Εραστές (Your Friends & Neighbors)* και *Permanent Midnight*. Ακόμη, έγινε πρόσκληση στον Στίλερ να πάρει μέρος στην παρουσίαση των Βραβείων Music Video, για τα οποία σχεδίασε μια παρωδία των Backstreet Boys και εκτέλεσε ένα σκετς με τον πατέρα του, σχολιάζοντας την τωρινή του καριέρα.

Το 1999, πρωταγωνίστησε σε τρεις ταινίες, συμπεριλμβανομένου την ταινία *Οι Μυστήριοι (Mystery Men)*, στην οποία υποδύεται τον Κύριο Φιούριους, έναν άνδρα που θέλει να γίνει σούπερ ήρωας. Επέστρεψε στη σκηνοθεσία με μία καινούρια τηλεοπτική σειρά για το κανάλι FOX με τίτλο *Heat Vision and Jack*, στην οποία πρωταγωνιστούσε ο Τζακ Μπλακ. Παρ' όλα αυτά, η σειρά δεν επιλέχτηκε από το FOX μετά το πρώτο πιλοτικό επεισόδιο και τελικά ακυρώθηκε.

To 2000 ήταν καλύτερη χρονιά για τον Στίλερ, καθώς πρωταγωνίστησε σε τρεις ακόμη ταινίες, συμπεριλμβανομένου έναν από τους πιο αναγνωρίσημους ρόλους του, ένας νοσοκόμος ονόματι Γκρεγκ Φόκερ στην ταινία *Γαμπρός της Συμφοράς (Meet the Parents)*, όπου πρωταγωνιστούσε μαζί με τον Ρόμπερτ Ντε Νίρο. Η ταινία έλαβε θετικές κριτικές, είχε έσοδα 300 εκατομμυρίων δολαρίων παγκοσμίως και την ακολούθησαν δύο σίκουελς. Επίσης το 2000, το MTV προσκάλεσε ξανά τον Στίλερ να φτιάξει ακόμη μία σύντομη ταινία και αυτός ανέπτυξε τη *Mission: Improbable*, η οποία διακωμωδούσε τον ρόλο του Τομ Κρουζ στην ταινία *Επικίνδυνη Αποστολή 2 (Mission: Impossible II)* και σε άλλες ταινίες.

Το 2001, ο Στίλερ σκηνοθέτησε την τρίτη του ταινία, *Ο Άρχοντας της Πασαρέλας (Zoolander)*, η οποία επικεντρωνόταν στον χαρακτήρα Ντέρεκ Ζούλαντερ που είχε αναπτύξει ο Στίλερ παλαιότερα για τα Βραβεία Μόδας VH1. Στην ταινία έκαναν κάμεο εμφανίσεις αρκετοί διάσημοι συμπεριλαμβανομένου τους: Ντόναλντ Τραμπ, Πάρις Χίλτον, Λέννυ Κράβιτζ, Χάιντι Κλουμ και Ντέιβιντ Μπόουι, μεταξύ άλλων. Η κυκλοφορία της ταινίας απαγορεύτηκε στη Μαλαισία (καθώς στην πλοκή της ταινίας περιλαμβάνονταν μια απόπειρα δολοφονίας του Πρωθυπουργού της Μαλαισίας) ενώ πλάνα του Παγκοσμίου Κέντρου Εμπορίου αφαιρέθηκαν ψηφιακά και κρύφτηκαν, καθώς η ταινία κυκλοφόρησε λίγες εβδομάδες μετά τις τρομοκρατικές επιθέσεις της 11ης Σεπτεμβρίου 2001.

Ο Στίλερ υπογράφοντας αυτόγραφα πριν την προβολή της ταινίας *Τροπική Καταιγίδα (Tropic Thunder)* στις 3 Αυγούστου 2008.
Μετά τη συνεργασία του Στίλερ με τον Όουεν Γουίλσον στην ταινία *Ο Αρχοντας της Πασαρέλας (Zoolander)*, οι δυο τους ξανασυνεργάστηκαν στην ταινία *Οικογένεια Τένενμπαουμ (The Royal Tenenbaums)*. Στα επόμενα δύο χρόνια, ο Στίλερ πρωταγωνίστησε στην αποτυχημένη εισπρακτικά ταινία *Συγκάτοικοι με το Ζόρι (Duplex)* και έκανε εμφανίσεις κάμεο στις ταινίες *Κατά Φαντασία Φοιτητής (Orange County)* και *Nobody Knows Anything!*. Επίσης έκανε εμφανίσεις σε διάφορα τηλεοπτικά σόου, συμπεριλαμβανομένου μια εμφάνιση στο επεισόδιο της τηλεοπτικής σειράς *King Of Queens* σε ένα φλάσμπακ ως ο πατέρας του χαρακτήρα Άρθουρ, τον οποίο υποδύεται ο Τζέρυ Στίλερ. Ακόμη, έκανε μια γκεστ εμφάνιση στο σόου Raw SuperShow της εταιρίας World Wrestling Entertainment.

Το 2004, ο Στίλερ εμφανίστηκε σε έξι διαφορετικές ταινίες, από τις οποίες όλες ήταν κωμωδίες και περιλαμβάνουν κάποιες από τις καλύτερα εισπρακτικά ταινίες. Αυτές περιλαμβάνουν τις: *Στάρσκι & Χατς (Starsky & Hutch)*, *Τρελός από Ζήλια (Envy)*, *Παίζεις Μπάλα ή τα Παίζεις (Dodgeball: A True Underdog Story)*, μια εμφάνιση κάμεο στην ταινία *Ο Παρουσιαστής: Ο Θρύλος του Ron Burgundy (Anchorman: The Legend of Ron Burgundy)*, *Όταν Γνώρισα την Πόλυ (Along Came Polly)* και *Πεθερικά της συμφοράς (Meet the Fockers)*. Ενώ η ταινία *Τρελός από Ζήλια (Envy)* έλαβε αρνητικές κριτικές και απέφερε μόνο 14.5 εκατομμύρια δολάρια παγκοσμίως, η πιο επιτυχημένη ταινία του της χρονιάς ήταν η *Πεθερικά της Συμφοράς (Meet the Fockers)*, η οποία είχε έσοδα 516.6 εκατομμύρια δολάρια παγκοσμίως. Το 2005, ο Στίλερ δάνεισε για πρώτη φορά τη φωνή του σε μια ταινία κινουμένων σχεδίων, τη Μαδαγασκάρη, η οποία τα πήγε τόσο καλά στο παγκόσμιο box office ώστε ακολούθησαν άλλες δύο ταινίες, η Μαδαγασκάρη 2 που κυκλοφόρησε το 2008 και η *Μαδαγασκάρη 3: Οι Φυγάδες της Ευρώπης (Madagascar 3: Europe's Most Wanted)* το 2012.

To 2006, ο Στίλερ είχε κάμεο εμφανίσεις στις ταινίες *Σχολή για Απατεώνες (School for Scoundrels)* και *Η Πένα του Πεπρωμένου (Tenacious D in The Pick of Destiny)*, στην οποία ήταν και διευθύνων παραγωγός. Τον Δεκέμβριο, ο Στίλερ πρωταγωνίστησε στην ταινία *Μια Νύχτα στο Μουσείο (Night at the Museum)*. Αν και δεν έλαβε πολύ ευνοϊκές κριτικές, είχε έσοδα 115 εκατομμυρίων δολαρίων σε δέκα ημέρες.
Το 2007, ο Στίλερ πρωταγωνίστησε μαζί με τη Μάλιν Άκερμαν στη ρομαντική κωμωδία *Επτά Μέρες Φαγούρα (The Heartbreak Kid)*. Η ταινία απέφερε πάνω από 100 εκατομμύρια δολάρια παγκοσμίως παρά το γεγονός ότι έλαβε κυρίως αρνητικές κριτικές. Στις 13 Αυγούστου 2008 κυκλοφόρησε η ταινία *Τροπική Καταιγίδα (Tropic Thunder)*. Διετέλεσε σκηνοθέτης, σεναριογράφος και παραγωγός της ταινίας, ενώ ακόμη πρωταγωνίστησε με τους Ρόμπερτ Ντάουνι Τζούνιορ και Τζακ Μπλακ. Τον Μάιο του 2009, πρωταγωνίστησε με την Έιμι Άνταμς στο σίκουελ *Μια Νύχτα στο Μουσείο (Night at the Museum 2: Battle of the Smithsonian)*. Το 2010, ο Στίλερ έκανε μια σύντομη εμφάνιση κάμεο στο μοκυμαντέρ του Χοακίν Φίνιξ, *I'm Still Here* και ακόμη ανέλαβε το πρωταγωνιστικό ρόλο στο κωμικό δράμα *Δεν Σκέφτομαι, Αρα Υπάρχω (Greenberg)*. Υποδύθυκε ξανά τον Γκρεγκ Φόκερ στην ταινία *Γονείς της Συμφοράς (Little Fockers)*, το δεύτερο σίκουελ της ταινίας *Γαμπρός της Συμφοράς (Meet the Parents)*. Ο Στίλερ αρχικά θα δάνειζε τη φωνή του σε έναν χαρακτήρα της ταινίας *Μεγαλοφυής (Megamind)*, αλλά αργότερα αποφασίστηκε ότι αυτό δεν θα γίνει, παραμένοντας όμως παραγωγός της ταινίας.

Ο Στίλερ στο Διεθνές Φεστιβάλ Κινηματογράφου του Τορόντο το 2010
Το 2011, ο Στίλερ πρωταγωνίστησε με τον Έντι Μέρφι και τον Άλαν Άλντα στην ταινία *Πώς να Κλέψετε Εναν Ουρανοξύστη (Tower Heist)*, σχετικά με μια ομάδα εργατών υπεύθυνων για τη συντήρηση κτιρίων που σχεδιάζουν μια ληστεία σε έναν ουρανοξύστη. Τα γυρίσματα ξεκίνησαν τον Νοέμβριο του 2010.

«Frat Pack»
-----------

Ο Στίλερ είναι ο «αναγνωρισμένος ηγέτης» της Frat Pack, μιας ομάδας ηθοποιών που έχουν δουλέψει μαζί σε πολλές ταινίες. Η ομάδα περιλαμβάνει τους Τζακ Μπλακ, Γουίλ Φέρελ, Βινς Βον, Όουεν Γουίλσον, Λουκ Γουίλσον, Στιβ Καρέλ και Πολ Ραντ. Ο Στίλερ θεωρείται ο αρχηγός της ομάδας, λόγω των πολλων εμφανίσεων κάμεο και για τη συνεχή χρήση των άλλων μελών της ομάδας σε ρόλους σε ταινίες που ο ίδιος είναι παραγωγός και σκηνοθέτης. Έχει εμφανιστεί τις περισσότερες φορές με τον Όουεν Γουίλσον σε συνολικά έντεκα ταινίες. Από τις 35 ταινίες που θεωρούνται ταινίες της Frat Pack, ο Στίλερ έχει ασχοληθεί σε κάποιο βαθμό με 20 από αυτές. Ακόμη, είναι το μόνο μέλος της ομάδας που έχει εμφανιστεί στην ταινία της Brat Pack, *Fresh Horses*.

Προσωπική ζωή
-------------

Stiller is facing the camera and smiling. He is wearing a baseball cap and a blue shirt with a white t-shirt underneath.Ο Στίλερ το Δεκέμβριο του 2008.
Ο Στίλερ είχε σχέση με αρκετές ηθοποιούς στα πρώτα στάδια της καριέρας του, συμπεριλαμβανομένου τις: Τζιν Τρίπολχορν, Καλίστα Φλόκχαρτ και Αμάντα Πιτ. Το Μάιο του 2000, παντρεύτηκε την Κριστίν Τέιλορ, την οποία γνώρισε κατά τη διάρκεια των γυρισμάτων του πρώτου επισοδίου μιας τηλεοπτικής σειράς του καναλιού FOX που τελικά δεν προβλήθηκε ποτέ, με τίτλο *Heat Vision and Jack* και πρωταγωνιστή τον Τζακ Μπλακ. Το ζευγάρι εμφανίστηκε μαζί στην οθόνη στις ταινίες: *Ο Άρχοντας της Πασαρέλας*, *Παίζεις Μπάλα ή τα Παίζεις* και *Τροπική Καταιγίδα*. Αυτός και η Τέιλορ κατοικούν στο Χόλιγουντ Χιλς και έχουν αποκτήσει μια κόρη, την Έλλα Ολίβια, γεννημένη στις 10 Απριλίου 2002 και ένα γιο, τον Κουίνλιν Ντέμπσεϊ, γεννημένο στις 10 Ιουλίου 2005.

Ο Στίλερ είναι υποστηρικτής του Δημοκρατικού Κόμματος και δώρισε χρήματα στην Αμερικανική Προεδρική εκστρατεία του Τζον Κέρρυ το 2004. Το Φεβρουάριο του 2007, ο Στίλερ παρευρέθηκε σε έναν έρανο για τον Μπαράκ Ομπάμα και αργότερα δώρισε χρήματα στην Προεδρική εκστρατεία των Δημοκρατών Ομπάμα, Τζον Έντουαρντς και Χίλαρι Κλίντον του 2008. Ο Στίλερ είναι επίσης υποστηρικτής πολλών φιλανθρωπικών οργανώσεων συμπεριλαμβανομένου του *Declare Yourself*, το ίδρυμα καταπολέμησης του AIDS στα παιδιά της Ελίζαμπεθ Γκλέιζερ και το ίδρυμα για παιδιά *Starlight Starbright*. Το 2010, ο Στίλερ ενώθηκε με τους Τζένιφερ Άνιστον, Κόρτνεϊ Κοξ, Ρόμπιν Ουίλιαμς και άλλους αστέρες του Χόλυγουντ στο "The Cove PSA: My Friend is... ", μια προσπάθεια για να σταματήσει η σφαγή των δελφινιών και να προστατευτεί ο πληθυσμός τους στην Ιαπωνία από τα τοξικά επίπεδα υδραργύρου που βρέθηκαν στο κρέας των δελφινιών.

Ο Στίλερ συχνά κάνει μιμήσεις των αγαπημένων του καλλιτεχνών, συμπεριλαμβανομένων των Μπόνο, Τομ Κρουζ, Μπρους Σπρίνγκστιν και Ντέιβιντ Μπέιν. Σε μια συνέντευξη με το περιοδικό *Parade*, δήλωσε ότι οι Ρόμπερτ Κλάιν, Τζορτζ Κάρλιν και Τζίμι Ουόκερ αποτέλεσαν πηγή έμνευσης για την καριέρα του ως κωμικός. Ο Στίλερ έχει δηλώσει ότι είναι *Τρέκι* *(Trekkie)*, δηλαδή φανατικός οπαδός της σειράς Σταρ Τρεκ και εμφανίστηκε στο ειδικό τηλεοπτικό επεισόδιο *Star Trek: 30 Years and Beyond* για να εκφράσει την αγάπη του για το σόου. Συχνά αναφέρεται στο σόου μέσω της δουλειάς του, ενώ εμνεύστηκε για το όνομα της εταιρίας παραγωγής του *Red Hour Productions* από το επεισόδιο "The Return of the Archons" της πρώτης τηλεοπτικής σειράς του Σταρ Τρεκ.

Φιλμογραφία
-----------

### Ηθοποιός

| Έτος | Τίτλος | Ρόλος | Σημειώσεις |
| --- | --- | --- | --- |
| 1987 | *Η αυτοκρατορία του ήλιου (Empire of the Sun)* | Ντέιντι |  |
| *Hot Pursuit* | Κρις Χάνεϊγουελ |  |
| *Shoeshine* |  |  |
| 1988 | *Fresh Horses* | Τίπτον |  |
| 1989 | *Οικογενειακή Εκδίκηση (Next of Kin)* | Λόρενς Ιζαμπέλα |  |
| *Elvis Stories* | Μπρους |  |
| *That's Adequate* | Τσιπ Λέιν |  |
| 1990 | *Stella* | Τζιμ Άπτεγκροβ |  |
| 1992 | *The Nutt House* | Ρίπτης πιτών | Κάμεο |
| *Highway to Hell* | Ο Μάγειρας του Πλούτο/Αττίλας ο Ούνος |  |
| 1994 | *Reality Bites* | Μάικλ Γκρέιτς | Επίσης σκηνοθέτης |
| 1995 | *Heavyweights* | Τόνυ Πέρκις |  |
| 1996 | *Ο Κολλιτσίδας (The Cable Guy)* | Σαμ Σουίτ/Σταν Σουίτ | Επίσης σκηνοθέτης |
| *Φλερτάροντας τις Συμφορές (Flirting with Disaster)* | Μελ |  |
| *If Lucy Fell* | Μπγουίκ Έλιας |  |
| *Ο Εξωφρενικός Κύριος Γκίλμορ (Happy Gilmore)* | Χαλ (Νοσοκόμος Γηροκομείου) | Δεν αναφέρθηκε το όνομά του στους τίτλους τέλους |  |
| 1998 | *Permanent Midnight* | Τζέρυ Σταλ |  |
| *Γείτονες και Εραστές (Your Friends & Neighbors)* | Τζέρυ |  |
| *Κάτι Τρέχει με τη Μαίρη (There's Something About Mary)* | Τεντ Στρόμαν | Βραβείο MTV Movie Καλύτερου Καβγά (Για τη μάχη εναντίον του Πάφι του σκύλου)Υποψηφιότητα — Βραβείο American Comedy Πιο Αστείου Ηθοποιού σε Ταινία (Πρωταγωνιστικός Ρόλος)Υποψηφιότητα — Βραβείο Blockbuster Entertainment Αγαπημένου Ηθοποιού - ΚωμωδίαΥποψηφιότητα — Βραβείο MTV Movie Καλύτερης Κωμικής ΕμφάνισηςΥποψηφιότητα — Βραβείο MTV Movie Καλύτερου Φιλιού (μοιρασμένο με την Κάμερον Ντίαζ)Υποψηφιότητα — Βραβείο MTV Movie Καλύτερου Ντουέτου (μοιρασμένο με την Κάμερον Ντίαζ) |
| *Το Κουτί της Πανδώρας (Zero Effect)* | Στιβ Άρλο |  |
| 1999 | *Black and White* | Μαρκ Κλίαρ |  |
| *Οι Μυστήριοι (Mystery Men)* | Κύριος Φιούριους | Υποψηφιότητα — Βραβείο Teen Choice Καλύτερου Ξεσπάσματος Θυμού |
| *The Suburbans* | Τζέι Ρόουζ |  |
| 2000 | *Γαμπρός της Συμφοράς (Meet the Parents)* | Γκέιλορντ "Γκρεγκ" Φόκερ | Βραβείο American Comedy Πιο Αστείου Ηθοποιού σε Ταινία (Πρωταγωνιστικός Ρόλος)Βραβείο MTV Movie Καλύτερης Κωμικής ΕμφάνισηςΥποψηφιότητα — Βραβείο Blockbuster Entertainment Αγαπημένου Ηθοποιού - ΚωμωδίαΥποψηφιότητα — Βραβείο MTV Movie Καλύτερης Ομάδας (μοιρασμένο με τον Ρόμπερτ Ντε Νίρο)Υποψηφιότητα — Βραβείο Teen Choice Καλύτερου Ηθοποιού |
| *Πιστά Ερωτευμένοι (Keeping the Faith)* | Ράμπι Τζέικ Σραμ |  |
| *The Independent* | Αστυνομικός |  |
| 2001 | *Οικογένεια Τενενμπάουμ (The Royal Tenenbaums)* | Τσας Τένενμπαουμ | Υποψηφιότητα — Βραβείο Phoenix Film Critics Society Καλύτερου ΚαστΥποψηφιότητα — Βραβείο Satellite Β' Ανδρικού Ρόλου |
| *Ο Άρχοντας της Πασαρέλας (Zoolander)* | Ντέρεκ Ζουλάντερ | Επίσης σεναριογράφος και σκηνοθέτηςΒραβείο Teen Choice Καλύτερου Ξεσπάσματος ΘυμούΥποψηφιότητα — Βραβείο MTV Movie Πιο ΚαλοντυμένουΥποψηφιότητα — Βραβείο MTV Movie Καλύτερης Ατάκας ("Υπάρχουν περισσότερα στη ζωή από το να είσαι πολύ, πολύ, πολύ γελοία εμφανίσιμος.")Υποψηφιότητα — Βραβείο MTV Movie Καλύτερης Ομάδας (μοιρασμένο με τον Όουεν Γουίλσον)Υποψηφιότητα — Βραβείο Teen Choice Καλύτερου Ηθοποιού, Κωμωδία |
| 2002 | *Κατά Φαντασία Φοιτητής (Orange County)* | Πυροσβέστης | Κάμεο |
| *Run Ronnie Run* | Τον εαυτό του |  |
| 2003 | *Nobody Knows Anything!* | Ειδικός στα ροδάκινα | Κάμεο |
| *Συγκάτοικοι με το Ζόρι (Duplex)* | Άλεξ Ρόουζ |  |
| *Pauly Shore Is Dead* | Τον εαυτό του | Κάμεο |
| 2004 | *Πεθερικά της συμφοράς (Meet the Fockers)* | Γκρεγκ Φόκερ | Υποψηφιότητα — Βραβείο Teen Choice Καλύτερου Ηθοποιού, ΚωμωδίαΥποψηφιότητα — Βραβείο Teen Choice Καλύτερης Ντροπιαστικής Στιγμής(Ο λόγος του Γκρεγκ στο πάρτυ αρραβώνων του)Υποψηφιότητα — Βραβείο Teen Choice Καλύτερου Ψεύτη |
| *Ο Παρουσιαστής: Ο Θρύλος του Ron Burgundy (Anchorman: The Legend of Ron Burgundy)* | Αρτούρο Μέντες | Κάμεο |
| *Dodgeball (Dodgeball: A True Underdog Story)* | Γουάιτ Γκούντμαν | Βραβείο MTV Movie Καλύτερου ΚακούΥποψηφιότητα — Βραβείο MTV Movie Καλύτερης Κωμικής Εμφάνισης Υποψηφιότητα — Χρυσό Βατόμουρο Χειρότερου Ηθοποιού |
| *Τρελός από Ζήλια (Envy)* | Τιμ Ντίνγκμαν |  |
| *Στάρσκι & Χατς (Starsky & Hutch)* | Ντέιβιντ Στάρσκι | Υποψηφιότητα — Βραβείο MTV Movie Καλύτερης Ομάδας (μοιρασμένο με τον Όουεν Γουίλσον)Υποψηφιότητα — Βραβείο People's Choice Καλύτερης Χημείας (μοιρασμένο με τον Όουεν Γουίλσον)Υποψηφιότητα — Χρυσό Βατόμουρο Χειρότερου ΗθοποιούΥποψηφιότητα — Βραβείο Teen Choice Καλύτερου Ηθοποιού - ΚωμωδίαΥποψηφιότητα — Βραβείο Teen Choice Καλύτερης Χημείας (μοιρασμένο με τον Όουεν Γουίλσον) |
| *Οταν Γνώρισα την Πόλυ (Along Came Polly)* | Ρόιμπεν Φέφερ | Υποψηφιότητα — Βραβείο MTV Movie Καλύτερης Χορευτικής Σκηνής μοιρασμένο με την Τζένιφερ Άνιστον για τον χορό σάλσα.Υποψηφιότητα — Χρυσό Βατόμουρο Χειρότερου ΗθοποιούΥποψηφιότητα — Βραβείο Teen Choice Καλύτερης Ντροπιαστικής Στιγμής Υποψηφιότητα — Βραβείο Teen Choice Καλύτερου Ξεσπάσματος Θυμού |
| 2005 | *Danny Roane: First Time Director* | Τον εαυτό του |  |
| *Μαδαγασκάρη (Madagascar)* | Άλεξ | Μόνο φωνήΥποψηφιότητα — Βραβείο Kids' Choice Αγαπημένης Φωνής από Ταινία Κινουμένων Σχεδίων |
| *Sledge: The Untold Story* | Διοικητής |  |
| 2006 | *Μια Νύχτα στο Μουσείο (Night at the Museum)* | Λάρι Ντέιλι | Υποψηφιότητα — Βραβείο MTV Movie Καλύτερης Κωμικής ΕμφάνισηςΥποψηφιότητα — Βραβείο Teen Choice Καλύτερου Ηθοποιού - Κωμωδία |
| *In Search of Ted Demme* | Τον εαυτό του |  |
| *Η Πένα του Πεπρωμένου (Tenacious D in The Pick of Destiny)* | Άντρας στο μαγαζί με τις κιθάρες | Κάμεο και παραγωγός |
| *Σχολή για Απατεώνες (School for Scoundrels)* | Lonnie |  |
| 2007 | *Επτά Μέρες Φαγούρα (The Heartbreak Kid)* | Έντι Κάντροου |  |
| 2008 | *Τροπική Καταιγίδα (Tropic Thunder)* | Ταγκ Σπίντμαν | Επίσης σεναριογράφος και σκηνοθέτηςΒραβείο Φεστιβάλ Κινηματογράφου Χόλιγουντ Κωμωδίας της ΧρονιάςΥποψηφιότητα — Βραβείο MTV Movie Καλύτερης Αναπάντεχης ΣκηνήςΥποψηφιότητα — Βραβείο Teen Choice Καλύτερου Ηθοποιού - Κωμωδία |
| *Μαδαγασκάρη 2 (Madagascar: Escape 2 Africa)* | Άλεξ | Μόνο φωνήΥποψηφιότητα — Βραβείο Kids' Choice Αγαπημένης Φωνής από Ταινία Κινουμένων Σχεδίων |
| 2009 | *Μια Νύχτα στο Μουσείο 2 (Night at the Museum: Battle of the Smithsonian)* | Λάρι Ντέιλι | Υποψηφιότητα — Βραβείο MTV Movie Καλύτερης Κωμικής ΕμφάνισηςΥποψηφιότητα — Βραβείο Teen Choice Καλύτερου Ηθοποιού - Κωμωδία |
| *Η Χορωδία της Αποτυχίας (The Marc Pease Experience)* | Τζον Γκριμπλ |  |
| 2010 | *Δεν Σκέφτομαι, Αρα Υπάρχω (Greenberg)* | Ρότζερ Γκρινμπεργκ | Υποψηφιότητα — Βραβείο Independent Spirit Α' Ανδρικού Ρόλου Υποψηφιότητα — Βραβείο Comedy Film Α' Ανδρικού Ρόλου |
| *Μεγαλοφυής (Megamind)* | Μπερνάρντ | Διευθύνων Παραγωγός, Μόνο Φωνή |
| *Sweet Bro and Hella Jeff: The Moive* | Σουίτ Μπρο |  |
| *Γονείς της Συμφοράς (Little Fockers)* | Γκρεγκ Φόκερ |  |
| *Το Ταξίδι (The Trip)* | Μπεν Στίλερ | Υπερβολική εκδοχή του εαυτού του, Κάμεο (Δεν αναφέρθηκε το όνομά του στους τίτλους τέλους) |
| 2011 | *Πώς να Κλέψετε Έναν Ουρανοξύστη (Tower Heist)* | Τζος Κόβακς |  |
| 2012 | *The Watch* | Έβαν Τράουτγουιγκ |  |
| *Μαδαγασκάρη 3: Οι Φυγάδες της Ευρώπης (Madagascar 3: Europe's Most Wanted)* | Άλεξ | Μόνο φωνή |
| 2013 | *He's Way More Famous Than You* | Τον εαυτό του |  |
| *Η κρυφή ζωή του Γουόλτερ Μίτι (The Secret Life of Walter Mitty)* | Γουόλτερ Μίτι |  |
| 2014 | '*Οσο είμαστε νέοι (While We're Young)* | Τζος |  |
| *Μια νύχτα στο μουσείο: Το μυστικό του Φαραώ (Night at the Museum: Secret of the Tomb)* | Λάρι Ντέιλι | Υποψηφιότητα — Βραβείο MTV Movie Καλύτερης Κωμικής ΕμφάνισηςΥποψηφιότητα — Βραβείο Teen Choice Καλύτερου Καλύτερου Ηθοποιού - Κωμωδία |
| 2016 | *Ο Άρχοντας της Πασαρέλας 2 (Zoolander 2)* | Ντέρεκ Ζούλαντερ | Επίσης σεναριογράφος,παραγωγός και σκηνοθέτηςΥποψηφιότητα — Χρυσό Βατόμουρο Χειρότερου Ηθοποιού |
| *Zoolander: Super Model* | Ντέρεκ Ζούλαντερ |  |
| *Don't Think Twice* | Τον εαυτό του |  |
| 2017 | *The Meyerowitz Stories* | Μάθιου Μεϊεροβιτς |  |
| *Χειρότερα δεν γίνεται (Brad Status)* | Μπραντ Σλόαν |  |

### Σκηνοθέτης και παραγωγός

| Έτος | Τίτλος | Σημειώσεις |
| --- | --- | --- |
| 1989 | *Elvis Stories* | Σκηνοθέτης/Σεναριογράφος |
| 1994 | *Reality Bites* | Σκηνοθέτης |
| 1996 | *Ο Κολλιτσίδας* *(The Cable Guy)* | Σκηνοθέτης |
| 1999 | *Heat Vision and Jack* | Σκηνοθέτης |
| 2001 | *Ο Άρχοντας της Πασαρέλας* *(Zoolander)* | Σκηνοθέτης/Παραγωγός/Σεναριογράφος |
| 2003 | *Συγκάτοικοι με το Ζόρι* *(Duplex)* | Παραγωγός |
| 2003 | *Crooked Lines* | Διευθύνων Παραγωγός |
| 2004 | *Στάρσκι & Χατς* *(Starsky & Hutch)* | Διευθύνων Παραγωγός |
| 2004 | *Παίζεις Μπάλα ή τα Παίζεις* *(Dodgeball: A True Underdog Story)* | Σκηνοθέτης |
| 2006 | *Η Πένα του Πεπρωμένου* *(Tenacious D in The Pick of Destiny)* | Διευθύνων Παραγωγός |
| 2007 | *Blades of Glory* | Σκηνοθέτης |
| 2008 | *Date School* | Σκηνοθέτης |
| 2008 | *Τροπική Καταιγίδα* *(Tropic Thunder)* | Σκηνοθέτης/Παραγωγός/Σεναριογράφος |
| 2009 | *The Boys: The Sherman Brothers' Story* | Διευθύνων Παραγωγός |
| 2010 | *Μεγαλοφυής* *(Megamind)* | Διευθύνων Παραγωγός |
| 2010 | *Submarine* | Διευθύνων Παραγωγός |
| 2011 | *Ληστεία σε... 30΄ (30 Minutes or Less)* | Παραγωγός |
| 2013 | *Η κρυφή ζωή του Γουόλτερ Μίτι (The Secret Life of Walter Mitty)* | Σκηνοθέτης και Παραγωγός |
| 2016 | *Ο Άρχοντας της Πασαρέλας 2 (Zoolander 2)* | Σκηνοθέτης/Παραγωγός/Σεναριογράφος |

Βραβεύσεις - τιμητικές διακρίσεις
---------------------------------

* Ο Στίλερ κέρδισε ένα βραβείο Έμμυ για το "Καλύτερο Σενάριο σε Μουσικό, Κωμικό ή Ποικίλης Ύλης Πρόγραμμα" για τη δουλειά του στο *The Ben Stiller Show*.
* Έχει προταθεί δώδεκα φορές στα βραβεία Teen Choice και κέρδισε μία φορά το βραβείο "Choice Hissy Fit" για τη δουλεία του στο *Ο Άρχοντας της Πασαρέλας*. Ακόμη, ήταν προτεινόμενος στα βραβεία MTV Movie δεκατρείς φορές και κέρδισε τρεις φορές στις κατηγορίες: "Καλύτερος Καβγάς" στο *Κάτι τρέχει με τη Μαίρη*, "Καλύτερη Κωμική Εμφάνιση" στο *Ο Γαμπρός της Συμφοράς* και "Καλύτερος Κακός" στο *Παίζεις Μπάλα ή τα Παίζεις*.
* Η τάξη του 2005 του Πανεπιστημίου Πρίνστον ονόμασε τον Στίλερ τιμητικό μέλος της τάξης κατά τη διάρκεια της "εβδομάδας των πρεσβύτερων" τον Απρίλιο του 2005.
* Στις 23 Φεβρουαρίου 2007, ο Στίλερ έλαβε το βραβείο Hasty Pudding Άντρας της χρονιάς από τη θεατρική οργάνωση Hasty Pudding του Πανεπιστημίου του Χάρβαντ. Σύμφωνα με την οργάνωση, το βραβείο δίνεται σε καλλιτέχνες για τη μακροχρόνια και εντυπωσιακή τους προσφορά στον κόσμο της ψυχαγωγίας.
* Στις 31 Μαρτίου 2007, ο Στίλερ έλαβε το "Βραβείο Wannabe" από τα Βραβεία Nickelodeon Kids' Choice.
* Στις 31 Μαίου 2009, ο Στίλερ έλαβε το τιμητικό βραβείο MTV Generation, στα Βραβεία MTV Movie του 2009, το οποίο αποτελεί την υψηλότερη τιμή της τελετής.

Παραπομπες
----------

1. ↑  www.fredzone.org/ben-stiller-ses-30-meilleurs-films-a-voir-et-a-revoir-379567.
2. ↑  people.com/tag/ben-stiller/.
3. 1 2  «Ben Stiller Biography». *A&E Television Networks*. Ανακτήθηκε στις 21 Ιουλίου 2011. [*νεκρός σύνδεσμος*]
4. ↑  Ανακτήθηκε στις 4  Μαρτίου 2021.
5. ↑  «Their House Won't Be Stiller They Had a Baby» (Registration required). *Seattle Post-Intelligencer*. April 17, 2002. Αρχειοθετήθηκε από το πρωτότυπο στις 2012-12-08.. Ανακτήθηκε στις March 29, 2009.
6. ↑  «Ben Stiller – Actor». *Box Office Mojo*. Ανακτήθηκε στις 10 Μαΐου 2010.
7. ↑  Wallace, Debra (November 19, 1999). «Stiller 'softy' in real life». *Jewish News of Greater Phoenix*. Αρχειοθετήθηκε από το πρωτότυπο στις 2008-12-11.. Ανακτήθηκε στις March 29, 2009.
8. ↑  Los Angeles Times
9. ↑  O'Toole, Lesley (December 22, 2006). «Ben Stiller:'Doing comedy is scary'». *The Independent* (London).. Ανακτήθηκε στις March 29, 2009. [*νεκρός σύνδεσμος*]
10. ↑  Longsdorf, Amy (2010-12-03). «Christine Taylor: Sweet for the holidays». The Morning Call. Αρχειοθετήθηκε από το πρωτότυπο στις 2010-12-09.. Ανακτήθηκε στις 2010-12-05.
11. 1 2  Stated on *Inside the Actors Studio*, 2001
12. ↑  Ben Stiller on "Friday Night with Jonathan Ross"
13. ↑  McIntee, Michael Z. «Monday, May 30, 2005, Show #2366 recap». *Late Show with David Letterman*. Αρχειοθετήθηκε από το πρωτότυπο στις 14 Μαΐου 2007. Ανακτήθηκε στις 29 Μαρτίου 2009.
14. 1 2 3  Masello, Robert (November 28, 2006). «What makes Ben Stiller funny?». *Parade*. Αρχειοθετήθηκε από το πρωτότυπο στις 2009-06-03.. Ανακτήθηκε στις March 29, 2009.
15. ↑  Bruni, Frank (February 22, 1994). «Generation-X man Mercurial Ben Stiller gets raves for twentysomething flick» (Registration required). *The Spectator*. Αρχειοθετήθηκε από το πρωτότυπο στις 2012-07-25.. Ανακτήθηκε στις January 9, 2010.
16. ↑  Millar, John (August 28, 2004). «Keeping it in the family is Ben's way» (Registration required). *Daily Record*.. Ανακτήθηκε στις January 9, 2010.  [*νεκρός σύνδεσμος*]
17. ↑  Mitchell, Elvis (September 28, 2001). «A Lost Boy in a Plot to Keep The Fashion Industry Afloat». *The New York Times*.. Ανακτήθηκε στις January 9, 2010.
18. ↑  Wood, Gaby (March 14, 2004). «The geek who stole Hollywood». *The Guardian* (London: guardian.co.uk).. Ανακτήθηκε στις March 29, 2009.
19. 1 2  McCarthy, Ellen (December 22, 2006). «Ben Stiller Isn't Funny. Or So He Says...» (Fee required). *The Washington Post*. Αρχειοθετήθηκε από το πρωτότυπο στις 2012-11-06.. Ανακτήθηκε στις March 29, 2009.
20. 1 2 3 4 5 6  Wills, Dominic. «Ben Stiller Biography». *Tiscali*. Ανακτήθηκε στις 29 Μαρτίου 2009.
21. 1 2  Svetkey, Benjamin (October 16, 1992). «Our Son the Comedian». *Entertainment Weekly*. Αρχειοθετήθηκε από το πρωτότυπο στις 2010-01-13.. Ανακτήθηκε στις January 9, 2010.
22. 1 2  Wickstrom, Andy (January 5, 1990). «The King Lives in 'Elvis Stories'». *Boca Raton News*.. Ανακτήθηκε στις January 9, 2010.
23. ↑  «Stiller gets serious» (Registration required). *The Washington Post*. September 28, 2001.. Ανακτήθηκε στις January 9, 2010.
24. 1 2  Wills, Dominic. «Ben Stiller – Biography». Tiscali. Ανακτήθηκε στις 9 Ιανουαρίου 2010.
25. 1 2  Bianculli, David (August 24, 1995). «'Stiller' Gonna Make Sat. Night Livelier». *New York Daily News*.. Ανακτήθηκε στις January 11, 2010.  [*νεκρός σύνδεσμος*]
26. ↑  Kushner, David (March 26, 1999). «Jokers Mild». *Entertainment Weekly*. Αρχειοθετήθηκε από το πρωτότυπο στις 2012-10-19.. Ανακτήθηκε στις January 11, 2010.
27. ↑  Wolk, Josh (December 5, 2003). «Stiller Standing». *Entertainment Weekly*. Αρχειοθετήθηκε από το πρωτότυπο στις 2009-04-25.. Ανακτήθηκε στις March 29, 2009.
28. 1 2  Read, Kimberly (August 4, 2007). «Ben Stiller – Actor/Comedian». About.com. Αρχειοθετήθηκε από το πρωτότυπο στις 2012-02-28.. Ανακτήθηκε στις March 29, 2009.
29. ↑  «Ben Stiller Finds 'Reality' is in the Genes». *New Straits Times*. February 15, 1994.. Ανακτήθηκε στις January 9, 2010.
30. ↑  «Reality Bites Weekend Box Office». Box Office Mojo. Ανακτήθηκε στις 11 Ιανουαρίου 2010.
31. ↑  «Reality Bites (1993)». Rotten Tomatoes. Ανακτήθηκε στις 11 Ιανουαρίου 2010.
32. ↑  Holden, Stephen (February 17, 1995). «Spoofing the TV Gurus of Fitness». *The New York Times*.. Ανακτήθηκε στις January 9, 2010.
33. ↑  Lowry, Brian (February 19, 1996). «Happy Gilmore». *Variety*.. Ανακτήθηκε στις January 9, 2010.
34. ↑  Waxman, Sharon (July 23, 1996). «Stiller Standing» (Fee required). *The Washington Post*. Αρχειοθετήθηκε από το πρωτότυπο στις 2012-07-25.. Ανακτήθηκε στις March 29, 2009.
35. ↑  «Madonna Rules at Routine MTV Video Music Awards» (Registration required). *Pittsburgh Post-Gazette*. September 12, 1998.. Ανακτήθηκε στις January 11, 2010.
36. ↑  Lawrence, Will (September 28, 2007). «Ben Stiller behaving badly». London: guardian.co.uk.. Ανακτήθηκε στις January 11, 2010.
37. ↑  Turan, Kenneth (October 6, 2000). «Meet the Parents». *Los Angeles Times*. Αρχειοθετήθηκε από το πρωτότυπο στις 2007-10-27.. Ανακτήθηκε στις January 11, 2010.
38. ↑  «Meet the Parents». Rotten Tomatoes. Ανακτήθηκε στις 13 Ιανουαρίου 2010.
39. ↑  «Meet the Parents». *Box Office Mojo*. Ανακτήθηκε στις 13 Ιανουαρίου 2010.
40. ↑  Mills, Nancy (October 3, 2007). «Bride of Ben». *The Record*.. Ανακτήθηκε στις January 11, 2010. [*νεκρός σύνδεσμος*]
41. ↑  «Zoolander faces Malaysian censorship controversy». London: guardian.co.uk. March 5, 2002.. Ανακτήθηκε στις March 29, 2009.
42. ↑  Maher, Kevin (June 30, 2002). «Back with a bang». *The Observer* (London).. Ανακτήθηκε στις March 29, 2009.
43. ↑  Bradshaw, Peter (March 15, 2002). «The Royal Tenenbaums». London: guardian.co.uk.. Ανακτήθηκε στις January 13, 2010.
44. ↑  Macaulay, Sean (January 20, 2004). «Ben there, done that». *The Times* (London).. Ανακτήθηκε στις January 13, 2010.
45. ↑  Patterson, John (January 14, 2002). «Strange Fruit». London: guardian.co.uk.. Ανακτήθηκε στις January 13, 2010.
46. ↑  Watts, Duncan J.. «Nobody Knows Anything (2003)». *The New York Times*. Αρχειοθετήθηκε από το πρωτότυπο στις 2012-11-03.. Ανακτήθηκε στις January 13, 2010.
47. ↑  Breznican, Anthony (December 12, 2006). «'Museum' Exhibits Funny Pals; Ben Stiller's Key to Success: One For All, All For One» (Fee required). *USA Today*. Αρχειοθετήθηκε από το πρωτότυπο στις 2012-07-24.. Ανακτήθηκε στις January 13, 2010.
48. ↑  Clark, Tim (July 31, 2000). «PPV's Cure for the Summertime Blues». Cable World. Αρχειοθετήθηκε από το πρωτότυπο στις 2007-03-01.. Ανακτήθηκε στις March 29, 2009.
49. ↑  «Envy». *Box Office Mojo*. Ανακτήθηκε στις 29 Μαρτίου 2009.
50. ↑  «Meet the Fockers». *Box Office Mojo*. Ανακτήθηκε στις 29 Μαρτίου 2009.
51. ↑  «Night at the Museum – Daily Box Office». *Box Office Mojo*. Ανακτήθηκε στις 29 Μαρτίου 2009.
52. ↑  «The Heartbreak Kid». *Box Office Mojo*. Ανακτήθηκε στις 11 Ιανουαρίου 2010.
53. ↑  «The Heartbreak Kid». Rotten Tomatoes. Ανακτήθηκε στις 11 Ιανουαρίου 2010.
54. ↑  Siegel, Tatiana (June 2, 2008). «Ed Helms mans 'Manure'». *Variety*.. Ανακτήθηκε στις March 29, 2009.
55. ↑  «DreamWorks Animation Acquires Superhero Spoof». VFX World. April 3, 2007.. Ανακτήθηκε στις March 29, 2009. [*νεκρός σύνδεσμος*]
56. ↑  Kit, Borys (October 13, 2010). «Eddie Murphy to Star in "Tower Heist"». ABC News.. Ανακτήθηκε στις January 6, 2010.
57. 1 2 3 4  «Learn More». *Frat Pack Tribute*. Αρχειοθετήθηκε από το πρωτότυπο στις 28 Ιουλίου 2010. Ανακτήθηκε στις 13 Ιουλίου 2010.
58. ↑  Wloszczyna, Susan (July 13, 2006). «'Frat Pack' splits». *USA Today*.. Ανακτήθηκε στις January 9, 2010.
59. ↑  Wloszczyna, Susan (June 17, 2004). «These guys would be great to hang out with». *USA Today*.. Ανακτήθηκε στις January 9, 2010.
60. ↑  «Ben Stiller». *Yahoo!*. Αρχειοθετήθηκε από το πρωτότυπο στις 16 Φεβρουαρίου 2012. Ανακτήθηκε στις 29 Μαρτίου 2009.
61. ↑  «Ben Stiller's funny charms». Monsters and Critics. December 16, 2006. Αρχειοθετήθηκε από το πρωτότυπο στις 2013-01-04.. Ανακτήθηκε στις March 29, 2009.
62. ↑  Buzzle Staff and Agencies (April 16, 2002). «Ben Stiller, Christine Taylor Welcome a Girl». Buzzle.com. Αρχειοθετήθηκε από το πρωτότυπο στις 2009-03-16.. Ανακτήθηκε στις March 29, 2009.
63. ↑  Thompson, Bob (December 16, 2006). «Group Outing». *National Post*. Αρχειοθετήθηκε από το πρωτότυπο στις 2012-12-08.. Ανακτήθηκε στις March 29, 2009.
64. ↑  «Ben Stiller's Federal Campaign Contribution Report». *Newsmeat*. Αρχειοθετήθηκε από το πρωτότυπο στις 17 Οκτωβρίου 2008. Ανακτήθηκε στις 29 Μαρτίου 2009.
65. ↑  Kaufman, Gil (July 17, 2007). «Will Smith, Ben Stiller, Even Paulie Walnuts Open Wallets for Presidential Candidates». MTV.. Ανακτήθηκε στις March 29, 2009.
66. ↑  «Ben Stiller Charity Information». *Look to the Stars*. Ανακτήθηκε στις 29 Μαρτίου 2009.
67. ↑  Hollywood and "The Cove" Join Forces for Dolphin Awareness: Ben Stiller, Jennifer Aniston and friends appear in The Cove PSA directed by Andrés Useche
68. ↑  «'Five Year Mission' Enters 31st Season». *The Daily Courier*. Associated Press (Google News). October 7, 1996. Αρχειοθετήθηκε από το πρωτότυπο στις 2013-12-06.. Ανακτήθηκε στις January 13, 2010.
69. ↑  «Holy Shat! Insults Fly at Comedy Central Roast». Startrek.com. 15 Αυγούστου 2006. Αρχειοθετήθηκε από το πρωτότυπο στις 1 Απριλίου 2009. Ανακτήθηκε στις 13 Ιανουαρίου 2010.
70. ↑  Silverstein, Adam (19 Απριλίου 2009). «Stiller: 'J.J. Abrams did great job'». Digital Spy. Ανακτήθηκε στις 13 Ιανουαρίου 2010.
71. ↑  «Awards for Ben Stiller». *Internet Movie Database*. Ανακτήθηκε στις 29 Μαρτίου 2009.
72. ↑  Senn, Tom (April 19, 2005). «Comedian Stiller performs at Class of 2005 event». *The Daily Princetonian*. Αρχειοθετήθηκε από το πρωτότυπο στις 2013-01-02.. Ανακτήθηκε στις March 29, 2009.
73. ↑  «Ben Stiller, Scarlett Johansson to receive Hasty Pudding awards at Harvard». *International Herald Tribune*. Associated Press. January 29, 2007. Αρχειοθετήθηκε από το πρωτότυπο στις 2007-09-03.. Ανακτήθηκε στις March 29, 2009.
74. ↑  Rogers, John (April 1, 2007). «Ben Stiller wins top Kids Choice prize – the Wannabe». *The Eagle*. Αρχειοθετήθηκε από το πρωτότυπο στις 2007-10-12.. Ανακτήθηκε στις March 29, 2009.
75. ↑  «Ben Stiller to receive MTV honour». BBC. May 23, 2009.. Ανακτήθηκε στις March 25, 2010.

Επιπλέον ανάγνωση
-----------------

* Bankston, John. *Ben Stiller (Real-Life Reader Biography)*. Mitchell Lane Publishers, 2002. ISBN 1-58415-132-3.
* Dougherty, Terri. *Ben Stiller (People in the News)*. Lucent Books, 2006. ISBN 1-59018-723-7.

Εξωτερικοί σύνδεσμοι
--------------------

* Μπεν Στίλερ στο Twitter

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 34655972
* LCCN: no97065697
* ISNI: 0000 0001 1441 4675
* GND: 132072807
* SUDOC: 060284668
* BNF: cb140175469 (data)
* BIBSYS: 98014473
* MusicBrainz: ca9f8146-429d-4311-b247-42553ac07aec
* NLA: 42350896
* NKC: jx20050512016
* BNE: XX1172901
* CiNii: DA11030579

 |

 |